
Raport atelier dezvoltare personală – luna mai, 2026
Promovarea accesibilității pentru persoanele cu cerințe educaționale speciale în cadrul proiectului „Construind Viitorul cu Practica Elevilor: Proiect Educațional”

Luna mai, 2026 a marcat continuarea demersurilor de promovare a accesibilității pentru elevii cu cerințe speciale, pentru elevii din grupa 6 de la Colegiul Vasile Lovinescu din Fălticeni și pentru elevii din grupele 2 și 3 de la Colegiul tehnic Vasile Cocea, Moldovița. 
Activitățile implementate au vizat participarea grupului țintă la exerciții de tip joc de rol. 
Acest format a facilitat dezvoltarea conceptului de „socializare” prin corelarea lui cu experiențe practice, menite să le confere elevilor un sentiment de siguranță.
Tematicile jocurilor de rol stabilite pentru această întâlnire au inclus:

1. Rezolvarea blocajelor
Mulți elevi cu cerințe educaționale speciale au tendința de a se izola atunci când nu înțeleg o sarcină de lucru. Jocul de rol ia determinat să conștientizeze că solicitarea sprijinului reprezintă o abilitate socială valoroasă.
Context: Elevul a avut de îndeplinit o sarcină de lucru, dar s-a lovit de un obstacol (ex: neclaritatea instrucțiunilor).
Participanți: Elevul și colegul de bancă.
Scopul activității:
1. Recunoașterea nevoii de ajutor înainte ca elevul să devină frustrat.
2. Utilizarea unei adresări politicoase (ex: „Te rog, poți să-mi arăți/spui din nou cum să fac?”).
Varianta non-verbală: pentru elevii cu bariere de comunicare s-a exersat semnalizarea nevoii de sprijin prin intermediul unui cartonaș vizual.

2. Gestionarea conflictelor mici
Interacțiunea cu ceilalți vine la pachet și cu momente tensionate — când cineva este grăbit, indispus sau pur și simplu are o zi grea.
· Scenariul prezentat: un coleg dărâmă, din greșeală, materialele altui coleg.
· Roluri puse la dispoziția elevilor: autorul greșelii și colegul afectat.
· Obiective ce au fost atinse:
· S-a identificat intenția (înțelegerea faptului că a fost doar un accident).
· S-a exersat adresarea unei scuze sincere: „Îmi pare rău, am fost neatent.”
· S-a încercat adresarea unui răspuns empatic din partea celuilalt: „Nicio problemă, hai să le strângem împreună.”
· Scopul urmărit: controlul impulsivității și stimularea spiritului de echipă.

3. Socializare informală
O socializare reușită implică și abilitatea de a purta o conversație de plăcere, fără un scop personal sau profesional.
· Scenariul prezentat: doi colegi împart aceeași masă în pauză și inițiază o conversație spontană.
· Participanți: elevul A și elevul B.
· Metoda utilizată: „Întrebarea de aur” – elevii s-au conectat prin subiecte neutre și plăcute (hobby-uri, muzică, preferințe culinare, timp liber).
· S-a exersat:
1. Răbdarea: s-a ascultat complet răspunsul celuilalt înainte de a interveni cu propria relatare.
2. Echilibrul: s-a respectat dialogul, s-a evitat monopolizarea discuției.


Concluzii: 
Învățarea prin joc de rol este vitală pentru incluziunea elevilor cu cerințe speciale.
S-au identificat numeroase beneficii emoționale și de comunicare: exersarea situațiilor reale într-un mediu controlat a facilitat autoreglarea emoțională.
Utilizarea suportului vizual (pentru nonverbali) și a „întrebării de aur” (în pauze) a redus anxietatea socială și a oferit predictibilitate structurii de grup.
Abilitățile sociale exersate practic au oferit încredere în sine pentru elevii implicați.

